 Άρθρον 17 Καταργούνται δια της εισαγωγής του Αστικού Κώδικος οι νόμοι ΓΥΛΓ΄ της 27/30 Νοεμβρίου 1909 "περί βραχυπροθέσμων παραγραφών", ΓΧΞ΄ της 24/26 Μαρτίου 1910 "περί τροποποιήσεως και συμπληρώσεως των περί παραγραφής διατάξεων του ισχύοντος δικαίου" και ΓΜΓ΄ της 2/2 Δεκεμβρίου 1911 "περί παρατάσεως του χρόνου της διετούς παραγραφής του άρθρου 9 του νόμου ΓΥΛΓ΄ του έτους 1909 περί βραχυπροθέσμων παραγραφών" ως και πάσα άλλη γενική ή ειδική διάταξις αστικού δικαίου περί παραγραφής υφισταμένη κατά την εισαγωγήν του κώδικος. Διατηρούνται όμως εν ισχύϊ διατάξεις περί παραγραφής αφορώσαι ειδικώς το δημόσιον ή άλλα νομικά πρόσωπα δημοσίου δικαίου, δια τα οποία έχει επεκταθή η εφαρμογή των περί παραγραφής διατάξεων των αφορωσών το δημόσιον. 